[bookmark: _GoBack]Hrvatski šumarski institut, na temelju odluka Znanstvenog vijeća donesenih na 28. sjednici održanoj 19. listopada 2026. godine te odluke ravnateljice od 19. listopada 2026. godine o zapošljavanju suradnika na projektu, raspisuje
NATJEČAJ
za izbor na radna mjesta:
1. stručno radno mjesto stručni suradnik u sustavu znanosti i visokom obrazovanju, u znanstvenom području biotehničke znanosti, znanstvenom polju šumarstvo, na neodređeno vrijeme, u punom radnom vremenu, radi popunjavanja upražnjenih radnih mjesta u okviru Programskog ugovora – 3 izvršitelja (m/ž); mjesto rada: Jastrebarsko;
2. slobodno znanstveno radno mjesto znanstveni suradnik, u znanstvenom području biotehničke znanosti, znanstvenom polju šumarstvo, znanstvenoj grani ekologija i uzgajanje šuma, u Zavodu za ekologiju šuma, na neodređeno vrijeme, u punom radnom vremenu, za rad u okviru Programskog ugovora – 1 izvršitelj (m/ž); mjesto rada: Jastrebarsko;
3. slobodno znanstveno radno mjesto znanstveni suradnik, u znanstvenom području biotehničke znanosti, znanstvenom polju šumarstvo, znanstvenoj grani uređivanje šuma, u Zavodu za uređivanje šuma, na neodređeno vrijeme, u punom radnom vremenu, za rad u okviru Programskog ugovora – 1 izvršitelj (m/ž); mjesto rada: Zagreb;
4. radno mjesto suradnik na projektu, u znanstvenom području biotehničke znanosti, znanstvenom polju šumarstvo, na određeno vrijeme, u punom radnom vremenu, za rad na EU projektima – 2 izvršitelja (m/ž); mjesto rada: Jastrebarsko.
Od pristupnika se očekuje spremnost za terenski rad na otvorenom i u šumi.
Uvjeti
Pristupnici trebaju ispunjavati opće uvjete za zasnivanje radnog odnosa propisane Zakonom o radu (Narodne novine, br. 93/14, 127/17, 98/19, 151/22 i 64/23), primjenjive uvjete Zakona o visokom obrazovanju i znanstvenoj djelatnosti (Narodne novine, br. 119/22 i 110/26) i važećih općih akata Hrvatskog šumarskog instituta te sljedeće uvjete:
Za sva radna mjesta obvezno je posjedovanje važeće vozačke dozvole B kategorije.
Za pristupnike koji su strani državljani obvezno je poznavanje hrvatskoga jezika na razini C2 prema Zajedničkom europskom referentnom okviru za jezike.
Pod 1
- završen sveučilišni diplomski studij ili sveučilišni integrirani prijediplomski i diplomski studij, razina HKO-a 7.1.sv.
- prednost pri zapošljavanju ima osoba sa stečenim nazivom magistra inženjera šumarstva ili magistra inženjera urbanog šumarstva, zaštite prirode i okoliša, uz poštovanje zakonskih prava prednosti pri zapošljavanju.
Pod 2 i 3
Za radno mjesto pod 2 u Zavodu za ekologiju šuma
- stečen akademski stupanj doktora znanosti u znanstvenom području biotehničkih znanosti, znanstvenom polju šumarstvo;
- znanstveni radovi povezani sa šumarstvom, objavljeni u časopisima indeksiranima u bazama Web of Science (WoS) i/ili Scopus;
Za radno mjesto pod 3 u Zavodu za uređivanje šuma
- stečen akademski stupanj doktora znanosti u znanstvenom području biotehničkih znanosti, znanstvenom polju šumarstvo;
- znanstveni radovi povezani sa šumarstvom, objavljeni u časopisima indeksiranima u bazama Web of Science (WoS) i/ili Scopus;
Zajednički obvezni uvjeti za radna mjesta pod 2 i 3
- završen sveučilišni diplomski studij ili sveučilišni integrirani prijediplomski i diplomski studij sa stečenim akademskim nazivom sveučilišni magistar inženjer šumarstva ili sveučilišni magistar inženjer urbanog šumarstva, zaštite prirode i okoliša, odnosno odgovarajućim nazivom prema ranijim propisima ili istovrijednom inozemnom kvalifikacijom;
- radno iskustvo na međunarodnim i/ili nacionalnim znanstveno-istraživačkim projektima;
- upis u Upisnik znanstvenika i umjetnika;
- ispunjavanje Nacionalnih sveučilišnih, znanstvenih i umjetničkih kriterija (Narodne novine, br. 42/26; dalje: Nacionalni kriteriji) za izbor na znanstveno radno mjesto znanstvenog suradnika u području biotehničkih znanosti, polju šumarstvo.
Radovi kojima se dokazuje ispunjavanje Nacionalnih kriterija moraju zadovoljiti zahtjeve tih kriterija u pogledu vrste rada, indeksiranosti, kategorizacije i bibliometrijskih pokazatelja.
Sukladno članku 98. stavku 2. Nacionalnih kriterija, u razdoblju od 60 mjeseci od njihova stupanja na snagu, na zahtjev pristupnika podnesen najkasnije do isteka roka za dostavu dokaza o ispunjavanju kriterija za izbor, na njegov se izbor umjesto Dijela drugog, Glave II. i Glave III. primjenjuju odredbe Priloga I. Nacionalnih kriterija. Pristupnik koji traži tu mogućnost uz prijavu dostavlja izričit zahtjev i odgovarajuće dokaze. Primjena članka 42. Nacionalnih kriterija odgođena je sukladno njihovu članku 100.
Pod 4
- završen sveučilišni diplomski studij, sveučilišni integrirani prijediplomski i diplomski studij ili stručni diplomski studij, razina HKO-a 7.1.sv. ili 7.1.st., odnosno odgovarajuća viša kvalifikacija, u skladu s člankom 45.a stavkom 2. Zakona o visokom obrazovanju i znanstvenoj djelatnosti i Pravilnikom o unutarnjem ustrojstvu Instituta.
Zapošljavanje pod 4. provodi se isključivo radi provedbe EU projekata ili njihovih dijelova, uz financiranje plaća u cijelosti iz sredstava tih projekata. Trajanje radnog odnosa određuje se prema trajanju projektnih poslova. Konkretan projekt, objektivan razlog sklapanja ugovora na određeno vrijeme i trajanje radnog odnosa utvrđuju se ugovorom o radu.
Prijava i prilozi
U prijavi se navode ime i prezime, adresa za kontakt, broj telefona, adresa elektroničke pošte, naznaka „Za natječaj – radno mjesto pod rednim brojem __” i potpis. Pristupnik koji se prijavljuje za više radnih mjesta podnosi zasebnu prijavu s odgovarajućim prilozima za svako radno mjesto.
Uz prijavu za sva radna mjesta treba priložiti
- potpisan životopis u EU formatu, s osnovnim biografskim podacima, podacima o obrazovanju i radnom iskustvu;
- motivacijsko pismo;
- dokaz o državljanstvu: preslika domovnice ili druge odgovarajuće isprave iz koje je vidljivo državljanstvo; strani državljani prilažu odgovarajući dokaz o svojem državljanstvu;
- dokaz o radnom stažu: elektronički zapis o radnopravnom statusu (e-radna knjižica) ili potvrda Hrvatskog zavoda za mirovinsko osiguranje, odnosno odgovarajuća inozemna isprava; za ranija razdoblja može se priložiti i preslika odgovarajućih stranica radne knjižice. Pristupnici bez evidentiranog radnog staža za radna mjesta pod 1. i 4. mogu dostaviti zapis ili potvrdu iz koje je to vidljivo;
- preslika važeće vozačke dozvole B kategorije;
- dokaze za ostvarivanje prava prednosti pri zapošljavanju, ako se pristupnik poziva na to pravo;
- ostale dokaze koje pristupnik smatra relevantnima, ako ih ima.
Za radna mjesta pod 1 i 4 dodatno se prilaže
- za radno mjesto pod 1.: preslika diplome ili potvrde o završenom sveučilišnom diplomskom studiju ili sveučilišnom integriranom prijediplomskom i diplomskom studiju, razina HKO-a 7.1.sv. Prednost prema traženoj šumarskoj struci dokazuje se diplomom ili potvrdom iz koje je vidljiv akademski naziv naveden u uvjetima za radno mjesto pod 1.;
- za radno mjesto pod 4.: preslika diplome ili potvrde o završenom sveučilišnom diplomskom, sveučilišnom integriranom prijediplomskom i diplomskom ili stručnom diplomskom studiju, razina HKO-a 7.1.sv. ili 7.1.st., odnosno odgovarajućoj višoj kvalifikaciji;
- pristupnici mogu priložiti popis međunarodnih i/ili nacionalnih projekata te potvrde poslodavaca, nositelja ili voditelja projekata, odnosno druge dokaze o stručnom ili projektnom iskustvu koje navode. Za radna mjesta pod 1. i 4. prethodno radno iskustvo, uključujući projektno iskustvo, nije obvezan uvjet te se ti prilozi dostavljaju neobvezno.
Za radna mjesta pod 2 i 3 dodatno se prilaže
- preslika diplome o stečenom akademskom stupnju doktora znanosti u znanstvenom području biotehničkih znanosti, polju šumarstvo. Ako područje ili polje nisu navedeni na diplomi, prilaže se dopunska isprava o studiju ili potvrda visokog učilišta koje je dodijelilo akademski stupanj, iz koje su ti podaci vidljivi.
Za kvalifikacije stečene u inozemstvu ili prema ranijim propisima prilažu se odgovarajuće službene isprave kojima se dokazuje istovrijednost kvalifikacije i njezina pripadnost traženom polju i odgovarajućoj grani, uz primjenu važećih propisa o priznavanju odnosno vrednovanju kvalifikacija.
- preslika diplome ili potvrde o završenom sveučilišnom diplomskom odnosno sveučilišnom integriranom prijediplomskom i diplomskom studiju kojom se dokazuje stjecanje traženog akademskog naziva;
- dokaz o upisu u Upisnik znanstvenika i umjetnika ili podatak o upisu koji omogućuje provjeru;
- odluka Matičnog odbora o izboru u znanstveno zvanje, odluka o izboru na znanstveno radno mjesto ili izboru naslovnog znanstvenika, ako je pristupnik posjeduje;
- popis znanstvenih i stručnih radova te elektroničke preslike ili separati radova, uz posebno označavanje znanstvenih radova povezanih sa šumarstvom objavljenih u časopisima indeksiranima u bazama Web of Science (WoS) i/ili Scopus;
- dokazi o ispunjavanju primjenjivih Nacionalnih kriterija, uključujući potvrdu knjižnice s brojem i datumom, kategorizacijom i bibliometrijskim podacima svih kvalificirajućih radova, prema primjenjivim uputama Matičnog odbora za biotehničke znanosti: https://www.azvo.hr/strucna-i-radna-tijela/matini-odbori-2/upute-maticnih-odbora/. Navedeni dokazi prilažu se u opsegu potrebnom za utvrđivanje ispunjavanja primjenjivih Nacionalnih kriterija u konkretnom postupku izbora, sukladno važećim propisima. Posjedovanje ranije odluke o izboru u znanstveno zvanje samo po sebi ne oslobađa pristupnika od dostave tih dokaza;
- popis međunarodnih i/ili nacionalnih projekata na kojima je pristupnik radio, s nazivom projekta, nositeljem, izvorom financiranja, razdobljem rada, ulogom i opisom osobnog doprinosa. Za svaki se projekt navodi je li međunarodni ili nacionalni. Nije potrebno dokazivati iskustvo na objema vrstama projekata;
- dokaz o radnom iskustvu na međunarodnim i/ili nacionalnim projektima: potvrda poslodavca, nositelja ili voditelja projekta, odnosno druga odgovarajuća isprava iz koje su vidljivi naziv i međunarodni ili nacionalni karakter projekta, poslovi, uloga pristupnika i razdoblje njegova rada. Sam popis projekata ili zapis o radnom stažu ne zamjenjuje dokaz o radnom iskustvu na projektu;
- izričit zahtjev za primjenu članka 98. stavka 2. Nacionalnih kriterija i pripadajući dokazi, ako pristupnik traži njegovu primjenu;
Svi pristupnici za radna mjesta pod 2. i 3., uključujući one koji posjeduju odluku o ranijem izboru, prilažu dokaze o posebnim uvjetima ovoga natječaja: traženim kvalifikacijama, znanstvenim radovima povezanima sa šumarstvom objavljenima u časopisima indeksiranima u bazama Web of Science (WoS) i/ili Scopus te radnom iskustvu na međunarodnim i/ili nacionalnim projektima.
Podnošenje prijava i rok
Prijave i prilozi podnose se u elektroničkom obliku, u čitljivim PDF datotekama, na adresu ured@sumins.hr, s naznakom „Natječaj – radno mjesto pod rednim brojem 1 / 2 / 3 / 4”. Isprave se prilažu u preslici, a od izabranog pristupnika može se zatražiti uvid u izvornike.
Rok za podnošenje prijava iznosi 30 dana od dana posljednje objave natječaja:
- za radna mjesta pod  2. i 3.: u Narodnim novinama, na mrežnoj stranici Hrvatskog šumarskog instituta, na portalu Hrvatskog zavoda za zapošljavanje i na portalu EURAXESS;
- za radna mjesta pod 1. i 4.: u Narodnim novinama, na mrežnoj stranici Hrvatskog šumarskog instituta i na portalu Hrvatskog zavoda za zapošljavanje.
Datum isteka roka za svaku skupinu radnih mjesta objavit će se na mrežnoj stranici Instituta www.sumins.hr.
Pristupnici koji su strani državljani uz dokaz o državljanstvu prilažu dokaz o poznavanju hrvatskoga jezika na razini C2 prema Zajedničkom europskom referentnom okviru za jezike: potvrdu nadležne obrazovne ustanove ili drugu odgovarajuću ispravu iz koje je vidljivo ispunjavanje tražene razine.
Pristupnici s visokoškolskom kvalifikacijom stečenom u inozemstvu, neovisno o državljanstvu, prilažu mišljenje Agencije za znanost i visoko obrazovanje o vrednovanju inozemne visokoškolske kvalifikacije za pristup tržištu rada, odnosno odgovarajuće ranije rješenje o priznavanju ili drugu ispravu nadležnog tijela koja je za tu kvalifikaciju primjenjiva prema važećim propisima. Isprave na stranom jeziku prilažu se s prijevodom na hrvatski jezik, osim znanstvenih radova na engleskom jeziku. Izabrani strani državljanin mora prije početka rada ispunjavati uvjete za rad u Republici Hrvatskoj.
Na natječaj se mogu javiti osobe obaju spolova. Izrazi koji se koriste u muškom rodu odnose se jednako na osobe obaju spolova.
Pravo prednosti pri zapošljavanju
Pristupnici koji ostvaruju pravo prednosti pri zapošljavanju prema posebnim propisima dužni su se u prijavi pozvati na to pravo te, osim dokaza o ispunjavanju uvjeta natječaja, priložiti svu propisanu dokumentaciju. Pravo prednosti ostvaruje se pod jednakim uvjetima, u skladu s posebnim propisom.
Pristupnici koji se pozivaju na članak 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21 i 156/23) ili članak 48. Zakona o civilnim stradalnicima iz Domovinskog rata (Narodne novine, br. 84/21 i 13/26) prilažu dokaze propisane člankom 103., odnosno člankom 49. tih zakona. Popisi dokaza dostupni su na mrežnoj stranici Ministarstva hrvatskih branitelja: https://branitelji.gov.hr/zaposljavanje-843/843.
Pristupnici koji se pozivaju na članak 48.f Zakona o zaštiti vojnih i civilnih invalida rata ili članak 9. Zakona o profesionalnoj rehabilitaciji i zapošljavanju osoba s invaliditetom prilažu odgovarajuće dokaze propisane tim zakonima.
Provedba natječaja
Potpunom prijavom smatra se prijava koja sadrži sve podatke i obvezne priloge tražene za odgovarajuće radno mjesto, uključujući priloge za strane državljane i inozemne kvalifikacije kada su primjenjivi. Nedostavljanje neobveznih priloga ne čini prijavu nepotpunom. Dokaz o važećoj vozačkoj dozvoli B kategorije obvezan je za sva radna mjesta, a dokaz o radnom iskustvu na međunarodnim i/ili nacionalnim projektima za radna mjesta pod 2. i 3. Odluka o ranijem izboru prilaže se ako je pristupnik posjeduje; dokazi o pravu prednosti i zahtjev za primjenu članka 98. stavka 2. Nacionalnih kriterija dostavljaju se ako se pristupnik na njih poziva. Zakašnjele i nepotpune prijave te prijave osoba koje ne ispunjavaju formalne uvjete neće se razmatrati, o čemu će pristupnici biti pisano obaviješteni.
Institut zadržava pravo provjere znanja i vještina te razgovora s pristupnicima koji ispunjavaju formalne uvjete. Pristupnici će o sadržaju, načinu, mjestu i vremenu provjere biti pravodobno obaviješteni elektroničkom poštom. Ako pristupnik ne pristupi provjeri na koju je uredno pozvan, smatrat će se da je odustao od prijave.
Hrvatski šumarski institut obrađuje osobne podatke pristupnika radi provedbe natječaja, provjere uvjeta i zasnivanja radnog odnosa, u skladu s Općom uredbom o zaštiti podataka (EU) 2016/679 i važećim propisima. Podaci su dostupni samo ovlaštenim osobama i nadležnim tijelima u opsegu potrebnom za provedbu postupka.
O rezultatima pojedinog postupka svi će pristupnici biti obaviješteni na isti način i u istom roku, elektroničkom poštom navedenom u prijavi, nakon dovršetka postupka izbora. Obavijesti o rezultatima objavit će se i na mrežnoj stranici Instituta www.sumins.hr.

